У паняцця ёсць і іншыя значэнні, гл. Скокі (значэнні).

**Ско́кі** (трансліт.: *Skoki*, руск.: Скоки) — вёска ў Брэсцкім раёне Брэсцкай вобласці. Уваходзіць у склад Матыкальскага сельсавета. Размешчаны за 10 км на поўнач ад Брэста, за 6 км ад прыпыначнага пункта Скокі, на беразе р. Лясная.

Гісторыя
--------

Паводле пісьмовых крыніц Скокі вядомы з 16 ст. як сяло ў Берасцейскім павеце ВКЛ, на дарозе Брэст — Воўчын. У метрыцы караля Жыгімонта II Аўгуста пазначана пад 1566 г. як сяло з 10 валокамі зямлі — уладанне М. С. Скокаўскай. З 1583 года належала зямяніну Чыжэўскаму, у 17 ст. — Нямцэвічам, з 1682 года — пану Ф. Барскаму, які меў тут 6 валок зямлі.

Сядзіба Нямцэвічаў на малюнку Н. Орды
У 1770-я гады ў цэнтры вёскі пабудаваны двухпавярховы мураваны палац. У ансамбль уваходзіў і ўзведзены ў 1776 годзе касцёл, які ў 1864 годзе ператвораны ў праваслаўны храм (разбураны ў Першую сусветную вайну). У цэнтры сядзібна-паркавага комплексу Нямцэвічаў размяшчаўся двухпавярховы гаспадарскі дом, побач з ім — гаспадарчыя пабудовы і драўляны касцёл-пахавальня.

Пасля 3-га падзелу Рэчы Паспалітай (1795) у складзе Расійскай імперыі, вёска ў Брэсцкім павеце Слонімскай, з 1797 года — Літоўскай, з 1801 года — Гродзенскай губерні. У 1796 годзе М. Нямцэвічам пабудавана мураваная царква са званіцай. У 1868 годзе сяло у Матыкальскай воласці, меўся млын. У 1890 годзе цэнтр маёнтка, якім валодаў І. У. Нямцэвіч; конезавод, школа граматы.

Згодна з умовамі Рыжскага мірнага дагавора 1921 года ў складзе Польшчы, у Матыкальскай гміне Брэсцкага павету Палескага ваяводства.

З 1939 года ў складзе БССР. З 1940 года вёска ў Цюхінскім с/с. У Вялікую Айчынную вайну загінулі 16 вяскоўцаў.

У лютым 1949 года арганізаваны першы калкаг «XIX з'езд КП(б)Б», у які аб'яднаны 56 гаспадарак. З верасня 1959 года вёска ў Матыкальскім с/с.

22 лютага 1992 года рашэннем агульнага сходу калгаснікаў на базе калгаса ўтворана сельскагаспадарчае таварыства «Лясное».

Інфраструктура
--------------

Сярэдняя школа, клуб, крама, сельская бібліятэка, дзіцячы сад, аддзяленне сувязі.

Насельніцтва
------------

* 185 сялянскіх душ (1868)
* 23 двары, 143 жыхары (1886)
* 43 двары, 313 жыхароў (1897)
* 356 жыхароў у вёсцы і 102 жыхара ў маёнтку (1905)
* 27 двароў, 159 жыхароў (1921)
* 82 двары, 297 жыхароў (1940)
* 272 жыхары (1970)
* 138 гаспадарак, 653 жыхары (1997)
* 231 гаспадарка, 674 жыхары (2005)

Славутасці
----------

Капліца Святога Рафаіла
* Мемарыяльная калона (XVIII стагоддзе) — Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 113Д000111шыфр 113Д000111
* Сядзібна-паркавы комплекс Нямцэвічаў (1770-я) — Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 112Г000110шыфр 112Г000110
* Брацкая магіла (1944) — Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 113Д000112шыфр 113Д000112

### Страчаная спадчына

* Капліца Прападобнай Марыі Егіпецкай

Касцёл
* Касцёл (1850). Разбураны ў Першую сусветную вайну.

Вядомыя асобы
-------------

* Юльян Нямцэвіч — пісьменнік, палітычны дзеяч, гісторык.

Зноскі
------

1. ↑  Назвы населеных пунктаў Рэспублікі Беларусь: Брэсцкая вобласць: нарматыўны даведнік / І. А. Гапоненка і інш.; пад рэд. В. П. Лемцюговай. — Мн.: Тэхналогія, 2010.— 318 с. ISBN 978-985-458-198-9. (DJVU)

Літаратура
----------

* Гарады і вёскі Беларусі: Энцыклапедыя ў 15 тамах. Т. 3, кн. 1. Брэсцкая вобласць / пад навук. рэд. А. І. Лакоткі. — Мн.: БелЭн, 2006. ISBN 985-11-0373-X.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Скокі
* Скокі на сайце Глобус Беларусі (руск.)
* в. Скокі на Radzima.org

| ⛭**Матыкальскі сельсавет** |
| --- |
| Цэнтр | Вялікія Матыкалы |  |
| Вёскі | 
* Баброўцы
* Вельямовічы
* Вялікая Ракавіца
* Галачова
* Заполле
* Збарамірава
* Кавярдзякі
* Малая Ракавіца
* Малыя Матыкалы
* Нехалсты
* Скокі
* Ставішча
* Старое Сяло
* Сычы
* Цюхінічы
* Чыжэвічы
* Чылеева

 |
| Хутары | Матыкалы |